钦定古今图书集成/明伦汇编/闺媛典/第023卷 > 杨子拒妻刘氏〈按汉中士女志作刘巨公女杨相妻名泰瑛与此小异〉
## 钦定古今图书集成/明伦汇编/闺媛典/第023卷 > 杨子拒妻刘氏〈按汉中士女志作刘巨公女杨相妻名泰瑛与此小异〉

按《益都耆旧传》：“杨子拒妻者，刘懿公女也，字恭璞，贞
顺达礼，有四男二女。拒早亡，教遵闺门，动有法则。长
子元琮常出饮酒，自舆而归，母不见十日，因诸弟谢
过，乃数责之曰：‘夫饮食有节，不至流湎者，礼也。汝乃
沈荒慢而无礼，自为败首，何以帅先诸弟’？”